Rikunarita-ORG/Wikinium huggingface dataset:
# টোটাল ননস্টপ অ্যাকশন রেসলিং
সংক্ষিপ্ত ইউআরএল

টিএনএ এন্টারটেনমেন্ট, এলএলসি|  |
| ধরন | ব্যক্তিগত, লিমিটেড দায় কোম্পানি |
| শিল্প | পেশাদার কুস্তি |
| প্রতিষ্ঠাকাল | ১০ মে ২০০২ (2002-05-10) |
| প্রতিষ্ঠাতা | জেফ জেরেট জেরি জ্যারেট |
| সদরদপ্তর | ন্যাশভিল, টেনেসি, মার্কিন যুক্তরাষ্ট্র |
| বাণিজ্য অঞ্চল | বিশ্বব্যাপি |
| প্রধান ব্যক্তি | জ্যানিস কার্টার (সিংহভাগ অংশীদার- ৭১%) জেফ জ্যারেট (বিনিয়োগকারী এবং অংশীদার- ২৯%) ডিক্সি কার্টার (সভাপতি) চারিস শবল (অপারেশনস সহ সভাপতি) |
| মালিক | পান্ডা এনার্জি ইন্টারন্যাশনাল (৭১%) জেফ জ্যারেট (২৯%) |
| ওয়েবসাইট | impactwrestling.com |

**টোটাল ননস্টপ অ্যাকশন** (**টিএনএ**) **রেসলিং** ন্যাশভিল, টেনেসিতে অবস্থিত একটি যুক্তরাষ্ট্র ভিত্তিক পেশাদারি কুস্তি প্রতিষ্ঠান। এটি প্রতিষ্ঠিত হয় ২০০০ সালে টিনএনএ-এর সাবেক সভাপতি এবং সাবেক সিইও পেশাদার কুস্তিগির জেফ জেরেট এবং তার পিতা জেরি জ্যারেটের মাধ্যমে। বর্তমানে ডব্লিউডব্লিউই এর পর এটি মার্কিন যুক্তরাষ্ট্রের দ্বিতীয় বৃহত্তম পেশাদারি কুস্তি প্রমোশন। এর মূল কোম্পানি **টিএনএ এন্টারটেনমেন্ট** হিসাবে পরিচিত হয়ে ওঠে।

## ইতিহাস

### গঠন

জেফ জেরেট, টিএনএ-এর একজন সহ-প্রতিষ্ঠাতা
টিনএনএ প্রতিষ্ঠার গোড়াপত্তন হয় '৯০-এর দশকের জনপ্রিয় পেশাদার কুস্তি প্রতিষ্ঠান ওয়ার্ল্ড চ্যাম্পিয়নশিপ রেসলিং (ডব্লিউডব্লিউই) ব্যবসা ছেড়ে দেওয়ার পর। বব রাইডার, জেফ জ্যারেট, এবং জেরি জ্যারেট একবার মাছ ধরতে গিয়ে পেশাদার কুস্তি ব্যবসায় তাদের ভবিষ্যত নিয়ে আলোচনা করেন।
তখন যুক্তরাষ্ট্রের জাতীয় টেলিভিশনে শুধুমাত্র একটি (ডব্লিউডব্লিউই) পেশাদার কুস্তি অনুষ্ঠান ছিল। রাইডার মনে করেন এই পরিস্থিতি টিভি চ্যানেলগুলো রেসলিং নিয়ে ব্যবসার পক্ষে খারাপ বিবেচনা করার দিকে এগিয়ে নেয়।তিনি একটি রেসলিং প্রতিষ্ঠানের প্রস্তাব করেন যা টেলিভিশনের উপর নির্ভরশীল না হয়ে সরাসরি পে পার ভিউ তে প্রচার হবে।

## চ্যাম্পিয়নশিপ এবং অন্যান্য অর্জন

### বর্তমান চ্যাম্পিয়ন

| চ্যাম্পিয়নশিপ | বর্তমান চ্যাম্পিয়ন(সমূহ) | বিজয়ের তারিখ | ঘটনা | পূর্ববর্তী চ্যাম্পিয়ন(সমূহ) |
| --- | --- | --- | --- | --- |
| টি এন এ বিশ্ব চ্যাম্পিয়নশিপ | ল্যাশলি | ৭ জানুয়ারী , ২০১৫  | *ইমপ্যাক্ট রেসলিং* | ববি রুড |
| টি এন এ এক্স-ডিভিশন চ্যাম্পিয়নশিপ | লো কি | জানুয়ারী , ২০১৫  | *ইমপ্যাক্ট রেসলিং* | অস্টিন এরিস |
| টি এন এ ট্যাগ টিম চ্যাম্পিয়নশিপ | জেমস স্টর্ম এবং অ্যাবিস | ১৯শে সেপ্টেম্বর, ২০১৪ | *ইমপ্যাক্ট রেসলিং* | দ্য উলভস (ডেভি রিচার্ডস ঙ্গেবং এডি এডওয়ার্ডস) |
| টি এন এ নকআউট চ্যাম্পিয়নশিপ | টেরিন টেরেল | ১৯শে সেপ্টেম্বর, ২০১৪  | *ইমপ্যাক্ট রেসলিং* | হ্যাভক |

## তথ্যসূত্র

## বহিঃসংযোগ

* ImpactWrestling.com
# আইএসও ৪২১৭

**আইএসও ৪২১৭** আন্তর্জাতিক মান সংস্থা কর্তৃক ১৯৭৭ সালে প্রকাশিত একটি মান, যার দ্বারা মুদ্রা নামকরণ/মনোনয়ন, সংশ্লিষ্ট দেশের কোড (বর্ণ এবং সংখ্যাসূচক) এবং গৌণ মূদ্রাএককগুলির সম্পর্ক বর্ণনা করা হয়। এই বর্ণনা তিনটি সারণীতে দেওয়া হয়:

* সারণী A.1 – বর্তমান মুদ্রা এবং পুঁঁজি কোডের তালিকা
* সারণী A.2 – বর্তমান পুঁঁজি কোডের তালিকা
* সারণী A.3 – মুদ্রা এবং পুঁঁজির ঐতিহাসিক শ্রেণীভিত্তিক কোডের তালিকা

আইএসও ৪২১৭-এর প্রথম সংস্করণ ১৯৭৮ সালে প্রকাশিত হয়েছিল। টেবিল, ইতিহাস এবং চলমান আলোচনা আইএসও এবং সুইস অ্যাসোসিয়েশন ফর স্ট্যান্ডার্ডাইজেশনের পক্ষে ছয় গ্রুপ দ্বারা রক্ষণাবেক্ষণ করা হয়।

## তথ্যসূত্র

## বহিঃসংযোগ
# ধাতু

নিকেল ও রূপার তৈরী ভাস্কর্য
লোহা ও লোহার তৈরী বস্তু
গ্যালিয়াম স্ফটিক
**ধাতু** বলতে সেইসব মৌলিক পদার্থকে বোঝায় যারা খুব দ্রুত আয়ন সৃষ্টি করে এবং ধাতব বন্ধন গঠন করে। ধাতু সমূহ শুধু ইলেকট্রন ত্যাগ করে ক্যাটায়ন তৈরি করতে পারে। কেননা সাধারণত ধাতু সমূহের শেষ কক্ষপথে একটি, দুইটি কিংবা তিনটি ইলেকট্রন বিদ্যমান। ধাতু সমূহের পারমাণবিক ব্যাসার্ধ সাধারণত বড় হয় । তাই শেষ কক্ষপথের ইলেকট্রন নিউক্লিয়াস হতে দূরে অবস্থান করে। ফলে এসব ইলেকট্রনের প্রতি নিউক্লিয়াসের আকর্ষন কম হয়। এজন্য ধাতু সমূহ খুব সহজেই এসব ইলেকট্রন ত্যাগ করতে পারে। এভাবে ধাতু সমূহ ধনাত্মক চার্জ যুক্ত আয়ন বা ক্যাটায়ন তৈরি করে। ধাতু সমূহ আয়নিক বন্ধন ও ধাতব বন্ধন গঠন করে।

## সংকর ধাতু

সংকর ধাতু হল দুই বা ততোধিক উপাদানের মিশ্রণ, যার মূল উপাদান হল ধাতু। বেশিরভাগ বিশুদ্ধ ধাতু নরম, ভঙ্গুর বা ব্যবহারিক কাজের জন্য রাসায়নিকভাবে প্রতিক্রিয়াশীল। সংকর ধাতু গঠনের মুখ্য উদ্দেশ্য হল ধাতুটিকে কম ভঙ্গুর ও শক্ত ও ক্ষয় প্রতিরোধক, বা আরও রঙিন বা ঔজ্জ্বল্য ফুটিয়ে তোলা। বর্তমানে ব্যবহৃত সকল সংকর ধাতুর মধ্যে লোহার সংকরের (ইস্পাত, স্টেইনলেস স্টিল, সংকর ইস্পাত) পরিমাণ ও বাণিজ্যিক মান উভয় দিক থেকেই বেশি।

## শ্রেণী

### মৌলিক ধাতু

রসায়নে মৌলিক ধাতু বলতে সেসব ধাতুকে বোঝায় যা সহজে জারিত বা ভাঙ্গা যায় এবং হাইড্রোক্লোরিক এসিডের সাথে বিক্রিয়া ঘটিয়ে ধাতব ক্লোরাইড ও হাইড্রোজেন গঠন করতে পারে। উদাহরণ - লোহা, নিকেল, তামা ও দস্তা।

### মূল্যবান ধাতু

মূল্যবান ধাতু হল বিরল ধাতব রাসায়নিক উপাদান, যার উচ্চ আর্থিক মূল্য রয়েছে। মূল্যবান ধাতু সমূহের মধ্যে উল্লেখযোগ্য হলো সোনা , রূপা , লিথিয়াম ইত্যাদি।

### ভারী ধাতু

ভারী ধাতু হল তুলনামূলকভাবে গাঢ় ধাতু। আরও সুনির্দিষ্ট সংজ্ঞার প্রস্তাব করা হয়েছিল, কিন্তু কোনটাই সার্বজনীনভাবে গৃহীত হয় নি।

## তথ্যসূত্র

## বহিঃসংযোগ

* উইকিঅভিধানে ধাতু-এর আভিধানিক সংজ্ঞা পড়ুন।
* উইকিমিডিয়া কমন্সে ধাতু সম্পর্কিত মিডিয়া দেখুন।
* *এনসাইক্লোপিডিয়া ব্রিটানিকায়* Metal
# সোনালি পাতা

একটি ৫মি.মির সোনার পিণ্ডকে (নিচে) পিটিয়ে ০.৫বর্গমিটার পর্যন্ত বর্ধিত করা যায়। Toi museum, Japan.
২০শতকের শুরুর দিকের একটি চামড়ার প্রচ্ছদ যেখানে সোনালী পাতার ব্যবহার আছে।
**সোনালী পাতা** হচ্ছে এমন একপরকার সোনা যেটি পাতলা শীটে হাতুড়িপেটানো করে কাগজের মত বানানো হয়। এটি মোড়ানোর কাজে ব্যবহৃত হয়। সোনালী পাতা বিভিন্ন ক্যারেট ও শেড আকারে পাওয়া যায়। বেশি পাওয়া যায় ২২-ক্যারেট হলুদ সোনায়।

সোনালী পাতা হচ্ছে এক ধরনের ধাতব পাতা যেখানে খুব কমই সোনা ব্যবহৃত হয়।

সোনালী পাতা দিয়ে কোন তলকে মোড়ানো হলে সেটিকে স্বর্ণ পৃষ্ঠায়ন বলে। ঐতিহ্যগতভাবে পানি মোড়ানো সবচে কঠিন ও সর্বগণ্য স্বর্ণপৃষ্ঠায়ণ হিসেবে খ্যাত।

## কলা শিল্পে

সোনালী পাতা কলা শিল্পে ব্যাপক ভাবে ব্যবহৃত হয়। ইউরোপীয় ব্রোঞ্জ যুগ থেকেই এটি বিভিন্ন সংস্কৃতিতে মিশে গেছে। বিভিন্ন সময়ে এটি জুয়েলারীতেও ব্যাপকভাবে ব্যবহৃত হয়।

সোনালী পাতা ঐতিহ্যগতভাবে বেশি জনপ্রিয় কলা শিল্পে (ভাস্কর্য ও পুর্বাঞ্চলীয় খ্রিস্ট প্রতিমূর্তি নির্মাণে) ও ছবির ফ্রেমে । তাছাড়া এগুলো জুয়েলারীতেও ব্যবহৃত হয়।
বৌদ্ধ কলা শিল্পেও সোনালী পাতার ব্যবহার লক্ষণীয়।

২২ক্যারেটের সোনালী পাতা মোড়ানোর কাজে ব্যবহুত হচ্ছে।
## স্থাপত্য শিল্পে

ব্যাসিলিকার অন্তসজ্জা
প্রচাঈন যুগের মন্দির থেকে শুরু করে আধুনিক মন্দিরগুলোতে সৌন্দর্যবর্ধক হিসেবে সোনালী পাতা ব্যবহৃত হয়ে আসছে।

প্রাচীন ব্যাসিলিকা মন্দিরের অন্তসজ্জা সোনালী পাতা দ্বারা আচ্ছাদিত। এ থেকেই স্থাপত্যশিল্পে সোনালী পাতার ব্যবহার কাল অনুমান করা যায়।

সেন্টার ব্লকের সিনেট চেম্বারের সিলিং এ সোনালীপাতার আচ্ছাদন দেখা যায়।
ক্রিটেরিওন সেস্তোরাঁর অন্তসজ্জা
## রন্ধনশিল্পে ব্যবহার

সোনালীপাতা (ধাতব পাতা ভার্ক সহ) মাঝেমাঝে খাবার, পানিয় সাজানোতে ব্যবহৃত হয় যাতে এর দাম ও চাকচিক্য বেড়ে যায়। যদিও এটির ঘ্রাণ নেই তবু এটি মিষ্টান্ন সহ চকোলেট, মধু ও মিঠাই মোড়তে ও পরিবেশন করতে ব্যবহৃত হয় ভারতে। খাবার পাত্রেও এটি দিয়ে খাবার ঢাকতে ব্যবহৃত হয়।

অস্ট্রিয়ান পানীয় বোতল সোনালী পাতা দিয়ে মোড়ানো
ইউরোপে পানীয়র বোতল সোনালীপাতা দিয়ে মোড়ানো হয়। ১৬শতকের শেষের দিক থেকে এটি এখনো চলে আসছে।

## আরো দেখুন

* মোজাইক সোনা
* টিন সালফাইড
* রোলিং কাগজ

## তথ্যসূত্র
# পম্পেই
সংক্ষিপ্ত ইউআরএল

পম্পেই নগরীর প্রত্নতাত্ত্বিক এলাকা, হেরকুলেনিয়াম, এবং তোররে আনুনজাতা| ইউনেস্কো বিশ্ব ঐতিহ্যবাহী স্থান |
| --- |
|  |
| মানদণ্ড | সাংস্কৃতিক: iii, iv, v |
| সূত্র | ৮২৯ |
| তালিকাভুক্তকরণ | ১৯৯৭ (২১শ সভা) |
| স্থানাঙ্ক | 40°44'58"N 14°29'5"E |

**পম্পেই নগরী** (লাতিন: Pompeii, ইতালীয়: Pompei) হল একটি ধ্বংসপ্রাপ্ত
রোমান ছোট নগর বা শহর; ইতালির কাম্পানিয়া অঞ্চলের আধুনিক নেপলসের (নাপোলি) কাছে পম্পেই ইউনিয়নে এর অবস্থান। ৭৯ খ্রিস্টাব্দে ভিসুভিয়াস পর্বতে আগ্নেয়গিরির দুই দিনব্যাপী সর্বনাশা অগ্নুৎপাতে পম্পেই নগরী সম্পূর্ণভাবে পুড়ে ধ্বংস হয়ে গিয়েছিলো। ৬০ ফুট উঁচু ছাই এবং ঝামা পাথরের নিচে শহরটি চাপা পড়ে যায়।

পম্পেইয়ের একটি বাড়ি
এর ঠিক ১৭ বছর আগে, ৬২ খ্রিস্টাব্দেও একটি ভয়াবহ ভূকম্পনের ফলে কাম্পানিয়া অঞ্চলের ব্যাপক ক্ষয়ক্ষতি হয়। পম্পেই নগরী এবং পার্শ্ববর্তী হেরকুলেনিয়াম ও অন্যান্য শহরেও তার অভিঘাতে যথেষ্ট ক্ষয়ক্ষতি হয়েছিল। পম্পেই নগরীও এতে গুরুতরভাবে ক্ষতিগ্রস্ত হয়, কিন্তু সাথে সাথেই এর পুনর্নিমাণের কাজ শুরু করা হয়েছিল। ১৭ বছর পরে, যখন পুণর্নিমাণ কাজ একই গতিতে এগিয়ে যাচ্ছিলো (যদিও বাসস্থানগুলোকে তখনও অনেকাংশেই পুনরুদ্ধার করার দরকার ছিল), এই শহর এবং তার হতভাগ্য বাসিন্দারা প্রাচীন ইতিহাসের একটি অন্যতম দুর্ভাগ্যজনক প্রাকৃতিক বিপর্যয়ের শিকারে পরিণত হয়। কারলো দি বোরবোনের আর্থিক সহায়তায় শহরটি ১৭৪৮ খ্রিস্টাব্দে পুনরায় মাটির নিচ থেকে আলোতে নিয়ে আসা হয়। বর্তমানে এটি বিশ্বের দ্বিতীয় প্রত্নত্তাত্ত্বিক অঞ্চল যা সর্বাপেক্ষা বেশি পরিদর্শন করা হয়েছে।
পম্পেই নগরীর সাথে পার্শ্ববর্তী শহর হেরকুলেনিয়াম এবং অপলন্তেসকেও ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত করেছে। ২০০৮ খ্রিস্টাব্দে এই স্থানটিকে ২,২৫৩,৬৩৩ জন পরিদর্শন করেছিলেন। আজ, ইতালির সর্বাপেক্ষা জনপ্রিয় পর্যটন আকর্ষণের একটি হলো এই নগরী।

## পুনরাবিস্কার

পম্পেই নগরীর ধ্বংসাবশেষ।
পম্পেই ও হেরকুলেনিয়াম ছিল ইতালির দক্ষিণ-পশ্চিম উপকূলে আধুনিক নেপলস বা *নাপোলি* শহরের কাছে অবস্থিত দু'টি প্রাচীন রোমান শহর। ৭৯ খ্রিস্টাব্দে পার্শ্ববর্তী ভিসুভিয়াস পর্বতের অগ্নুৎপাতে শহরদু'টি সম্পূর্ণরূপে ধ্বংস হয়ে যায় ও প্রায় ৪ - ৬ মিটার আগ্নেয় ছাই'এর তলায় চাপা পড়ে। ষোড়শ শতাব্দীর শেষভাগে একটি খাল খননের সময়ে আর্কিটেক্ট দোমেনিকো ফনতানা এখানে বেশ কিছু প্রত্নতাত্ত্বিক নিদর্শন খুঁজে পান। তবে সেই সময়েও তাকে যথাযথ গুরুত্বপ্রদান করা হয়নি। পরবর্তীকালে পুনরায় খননকার্য চালিয়ে ১৭৩৮ সালে হেরকুলেনিয়াম ও ১৭৪৮ সালে পম্পেই নগরীর ধ্বংসাবশেষ পুনরাবিস্কৃত হয়।

## তথ্যসূত্র

## বহিঃসংযোগ

* পম্পেই-এর আনুষ্ঠানিক ওয়েবসাইট
* গুগল রাস্তা-দৃশ্যে পম্পেই
* পম্পেই ডিজিটাল মিডিয়া আর্কাইভ ফোরাম (creative commons-licensed photos, laser scans, panoramas), data from a University of Ferrara/CyArk research partnership.
# দ্রবণ
সংক্ষিপ্ত ইউআরএল

**দ্রবণ** (ইংরেজি: Solution) হলো দুই বা ততোধিক পদার্থের এমন মিশ্রণ যেখানে পদার্থগুলো নিজ নিজ আণবিক রাসায়নিক ধর্ম বজায় রেখে একসাথে সূক্ষ্মভাবে মিশে একটি সমসত্ত এবং একটিমাত্র দশাসম্পন্ন মিশ্রণ উৎপন্ন করে এবং উপাদানগুলির আপেক্ষিক পরিমাণ একটি নির্দিষ্ট সীমা পর্যন্ত পরিবর্তন করা যায়। দ্রবণে সাধারণত দুটি অংশ থাকে এই দুটি অংশ নিয়ে গঠিত দ্রবণকে বাইনারি দ্রবণ বলে | এর অংশ গুলি হল:

1. দ্রাবক বা সলভেন্ট
2. দ্রব বা সলিউট

যে উপাদানটির ভৌত অবস্থা উৎপন্ন দ্রবণটির ভৌত অবস্থা নির্ধারণ করে তাকে *দ্রাবক* বলে। সাধারণত দ্রাবক, দ্রাব্যের থেকে বেশি পরিমাণে থাকে; যেমন: চিনি, জলে দ্রবীভূত হয়ে সমসত্ত মিশ্রণ উৎপন্ন করে। এখানে চিনি হল দ্রাব্য এবং জল দ্রাবক। আবার ১০০ গ্রাম জলে ১১০ গ্রাম পটাশিয়াম নাইট্রেট দ্রবীভূত করলে, দ্রবণে পটাশিয়াম নাইট্রেটের চেয়ে জলের পরিমাণ কম হলেও, পটাশিয়াম নাইট্রেটের ভৌত অবস্থা জলের মত তরল হয় বলে দ্রবণটির দ্রাবক হবে জল।

সাধারণত দ্রবীভবন প্রক্রিয়া ঘটবার সময় দ্রাবক দ্বারা দ্রাব অণুর পারিপার্শ্বিক পরিবর্তনের সময় শক্তির আদান প্রদান ঘটে - যা তাপমোচী বা তাপশোষী প্রকারের হতে পারে।

## দ্রবণের প্রকারভেদ

দ্রবণে উপস্থিত উপাদানের সংখ্যার উপর নির্ভর করে: দ্রবণে উপস্থিত সংখ্যার উপর নির্ভর করে দ্রবনকে বিভিন্ন ভাগে ভাগ করা যায়। দ্রবণে দুটি উপাদান থাকলে সেটিকে বলে যুগ্ম দ্রবণ (binary solution),দ্রবণে তিনটি উপাদান উপস্থিত থাকলে সেটিকে বলে ত্রিসংখ্যক দ্রবণ(ternary solution) এবং দ্রবণে চারটি উপাদান উপস্থিত থাকলে তাকে বলে চতু:সংখ্যক দ্রবণ(quaternary solution)

দ্রাব ও দ্রাবকের ভৌত প্রকৃতির ওপর নির্ভর করে: দ্রাব ও দ্রাবকের ভৌত অবস্থার ওপর নির্ভর করে দ্রবণগুলিকে বিভিন্ন ভাগে ভাগ করা যায়-

## দ্রাব্যতা বা দ্রবণীয়তা

একটি যৌগের অন্য একটি যৌগে দ্রবীভূত হওয়ার ক্ষমতাকে দ্রবণীয়তা বলা হয়। কোন নির্দিষ্ট তাপমাত্রায় নির্দিষ্ট পরিমাণ দ্রাবককে সম্পৃক্ত দ্রবণে পরিণত করতে যে পরিমাণ দ্রব দ্রবীভূত করতে হয় তাই ঐ তাপমাত্রায় ঐ দ্রবের দ্রাব্যতা। পদার্থের দ্রাব্যতা তার দ্রাবকের ধরণ, তাপমাত্রা ও চাপের উপর নির্ভর করে। দ্রাব্যতার নিজস্ব কোন ও একক নেই। কখনো কখনো ঘনমাত্রার একক দ্বারা দ্রাব্যতাকে প্রকাশ করা হয়।

### তরলে কঠিনের দ্রবণ

তরল দ্রাবকের মধ্যে কঠিন দ্রাব্য মেশালে তরলে কঠিনের দ্রবণ উৎপন্ন হয়। যেমন-জলে চিনি, তুঁতে, সাধারণ লবণ দ্রবীভূত হয়ে যথাক্রমে চিনির, তুঁতের এবং লবণের জলীয় দ্রবণ উৎপন্ন করে। কার্বন ডাইসালফাইডে সালফার বা ফসফরাস দ্রবীভূত হয়ে এরকম দ্রবণ উৎপন্ন করে। গালা বা রজন জলে অদ্রাব্য কিন্তু অ্যালকোহল দ্রবীভূত হয়ে দ্রবণ উৎপন্ন করে।

### তরলে তরলের দ্রবণ

তরল দ্রাবকের মধ্যে তরল দ্রাব্য মেশালে এই রকম দ্রবণ উৎপন্ন হয়। যেমন-জলে অ্যালকোহল বা গ্লিসারিন মেশালে এই রকম দ্রবণ তৈরি হয়।

### তরলে গ্যাসের দ্রবণ

তরল দ্রাবকের মধ্যে কোন গ্যাসীয় দ্রাব্য মেশালে এই রকম দ্রবণ উৎপন্ন হয়। যেমন- কার্বন ডাইঅক্সাইড, অ্যামোনিয়া গ্যাস জলে দ্রবীভূত হয়ে এইরকম দ্রবণ উৎপন্ন করে। বায়ুর অক্সিজেন জলে দ্রবীভূত হয় বলেই জলাশয়ের জলচর প্রাণীরা দ্রবীভূত অক্সিজেন নিয়ে বেঁচে থাকে। সোডাজল হল অতিরিক্ত চাপে যে জলে দ্রবীভূত কার্বন ডাইঅক্সাইড এর জলীয় দ্রবণ। করনসন

### প্রকৃত দ্রবণ

## তথ্যসূত্র
# ভারতীয় চিত্রকলা
সংক্ষিপ্ত ইউআরএল

Indian paintingশীর্ষে বাম দিক থেকে ঘড়ির কাঁটার দিকে: অজন্তা ফ্রেস্কো (৪৫০), রাধা বনী ঠানী (আনু. ১৮শ শতাব্দী), হিন্দু প্রতীকীবাদ (১৭১০), শকুন্তলা (১৮৭০).
ভারতীয় শিল্পকলায় **ভারতীয় চিত্রকলা**র একটি দীর্ঘ ঐতিহ্য ও ইতিহাস রয়েছে। প্রাচীনতম ভারতীয় চিত্রগুলি ছিল প্রাগৈতিহাসিক সময়ের শিলা চিত্র, যেমন পেট্রোগ্লিফগুলি ভীমবেটকা প্রস্তরক্ষেত্রের মতো জায়গায় পাওয়া যায়। ভীমবেটকা প্রস্তরক্ষেত্রের মধ্যে পাওয়া প্রস্তর যুগের কিছু শিলা চিত্র আনুমানিক ১০,০০০ বছরের পুরনো। ভারতীয় উপমহাদেশের জলবায়ু পরিস্থিতির কারণে, খুব কম প্রাথমিক উদাহরণ আজ টিকে আছে।

ভারতের প্রাচীন হিন্দু ও বৌদ্ধ সাহিত্যে অনেকগুলি প্রাসাদ ও অন্যান্য অট্টালিকাগুলির উল্লেখ রয়েছে, যা চিত্রকলায় সজ্জিত (চিত্র), তবে অজন্তা গুহাসমূহের চিত্রগুলি টিকে থাকা কয়েকটিগুলির মধ্যে সবচেয়ে উল্লেখযোগ্য। পাণ্ডুলিপিতে ছোট আকারের চিত্রকলা সম্ভবত এই সময়কালেও প্রচলন ছিল, যদিও প্রাচীনতম টিকে থাকা ছোট আকারের যে চিত্রকলাগুলি উদ্ধার করা স্মভহব সম্ভব হয়েছে তা সকগুলিই মধ্যযুগের। মুঘল যুগে প্রাচীন ভারতীয় ঐতিহ্যের সঙ্গে পারসীক অনুচিত্রকলার সংমিশ্রণ হিসাবে একটি নতুন শৈলীর আবির্ভাব ঘটে, এবং এই শৈলীটি ১৭শ শতাব্দী থেকে সমস্ত ধর্মের ভারতীয় রাজসভায় ছড়িয়ে পড়ে, যার প্রতিটি স্থানীয় শৈলীতে বিকাশ লাভ করে। ব্রিটিশ রাজের অধীনে ব্রিটিশ গ্রাহকদের জন্য কোম্পানির চিত্রকলাগুলি তৈরি করা হয়েছিল, যা ১৯শ শতাব্দী থেকে পশ্চিমা ধারার পাশাপাশি শিল্প ঘরানাগুলিও চালু করেছিল। এটি আধুনিক ভারতীয় চিত্রকলার দিকে পরিচালিত করে, যা ক্রমশ তার ভারতীয় শিকড়ে ফিরে আসছে।

ভারতীয় চিত্রকলাগুলিকে বিস্তৃতভাবে ম্যুরাল, অনুচিত্রকলা ও কাপড়ে আঁকা ছবি হিসাবে শ্রেণীবদ্ধ করা যেতে পারে। ম্যুরাল হল অজন্তা গুহা ও কৈলাশনাথ মন্দিরের মতো শক্ত কাঠামোর দেয়ালে তৈরি বড় আকারের কাজ। কাগজ ও কাপড়ের মতো পচনশীল উপাদানে বই বা অ্যালবামের জন্য অনুচিত্রকলাগুলি খুব ছোট পরিসরে সম্পাদন করা হয়। ম্যুরালগুলির চিহ্ন, ফ্রেস্কো-সদৃশ কৌশলগুলি, অন্তত ২,০০০ বছর আগের, ভারতীয় শিলা-উৎকীর্ণ স্থাপত্যের সঙ্গে বেশ কয়েকটি স্থানে টিকে আছে, তবে অজন্তা গুহায় ১ম ৫ম শতাব্দীর অবশেষগুলি সবচেয়ে উল্লেখযোগ্য।

কাপড়ের উপর আঁকা ছবিগুলি—প্রায়শই লোকশিল্প হিসাবে—প্রায়শই আরও জনপ্রিয় প্রেক্ষাপটে তৈরি করা হত, উদাহরণস্বরূপ রাজস্থানের ভোপা ও চিত্রকঠির মতো মহাকাব্যের ভ্রাম্যমাণ আবৃত্তিকারদের দ্বারা ব্যবহৃত এবং তীর্থস্থানের স্মৃতিচিহ্ন হিসাবে ক্রয়কৃত। খুব কম টিকে থাকা চিত্রকলাগুলি প্রায় ২০০ বছরের অধিক প্রাচীন, কিন্তু এটা স্পষ্ট যে ঐতিহ্যগুলি অনেক বেশি পুরাতন। কিছু আঞ্চলিক ঐতিহ্য এখনও চিত্রকলাগুলি তৈরি করছে।

## তথ্যসূত্র
# নগর পরিকল্পনা

ইউরোপের একটি শিল্পভিত্তিক পরিকল্পনায় তৈরী নগর।
**নগর পরিকল্পনা** একটি কারিগরী ও রাজনৈতিক প্রক্রিয়া যার মাধ্যমে ভূমির ব্যবহার এবং নাগরিক পরিবেশের নকশা প্রণয়ন করা হয়। এই প্রক্রিয়ার মধ্যে বায়ু, পানি, নগরের অবকাঠামো, পরিবহণ ব্যবস্থা, পরিষেবা ব্যবস্থাপনা ইত্যাদি অন্তর্ভুক্ত। নগর পরিকল্পনার মাধ্যমে মানব বসতির সঠিক উন্নয়ন নিশ্চিত করা হয়। নগরের সম্পদ (যেমন: পানি, গ্যাস) কীভাবে মানুষের কাছে পৌছে দেয়া হবে, অবকাঠামোগত বিন্যাস ও স্থানভেদে ভূমির সঠিক ব্যবহার নিশ্চিতিকরণ ইত্যাদি বিষয় নগর পরিকল্পনার মাধ্যমে বাস্তবায়ন করা হয়। নগর সম্পর্কিত গবেষণা ও বিশ্লেষণ, কৌশলগত চিন্তা, স্থাপত্য, নগর নকশা, জনমত নিরীক্ষণ, নীতিমালা প্রণয়ন, বাস্তবায়ন ও ব্যবস্থাপনা নগর পরিকল্পনার বৃহৎ ক্ষেত্রের অন্তর্গত। নগর পরিকল্পনার অন্যতম বিষয় নগরের কোন অংশবিশেষের নকশা প্রণয়ন করা। নগরের সার্বিক অবস্থা অনুসারে এবং বিভিন্ন বিষয়কে চিহ্নিত করে কোন নকশা প্রণয়ন করা হয়। নগরের সঠিক ব্যবস্থাপনা নিশ্চিতের উদ্দেশ্যে প্রয়োজনীয় নীতিমালা প্রণয়নে নগর পরিকল্পনাবিদগণ কাজ করে থাকে।

ঊনবিংশ শতকের মাঝামাঝি সময়ে শিল্প নগরীগুলোতে উদ্ভূত সমস্যার প্রতিক্রিয়া থেকে নগর পুনর্গঠনের প্রক্রিয়া শুরু হয়। এই প্রক্রিয়াই আধুনিক নগর পরিকল্পনার সূচনা করে। ঊনবিংশ শতকের মাঝামাঝি সময়ে শিল্প নগরীগুলোতে উদ্ভূত সমস্যার প্রতিক্রিয়া থেকে নগর পুনর্গঠনের প্রক্রিয়া শুরু হয়। এই প্রক্রিয়াই আধুনিক নগর পরিকল্পনার সূচনা করে। এছাড়া নগরের পুনঃউন্নয়ন বা পুনর্গঠনের ক্ষেত্রেও নগর পরিকল্পনা কাজ করে। বিশ্বের অনেক দেশে ক্রমশ বর্ধিষ্ণু নগরায়নের প্রেক্ষাপটে সঠিকভাবে নগরের উন্নয়নের ক্ষেত্রে নগর পরিকল্পনার প্রয়োগ করা হয়। বিংশ শতাব্দীর শেষাংশে একটি ধারণা প্রবর্তিত হয় যে সকল ধরনের পরিকল্পনার মূল লক্ষ্য টেকসই উন্নয়ন নিশ্চিতকরণ।

## তথ্যসূত্র
# ওপেনস্ট্রিটম্যাপ
সংক্ষিপ্ত ইউআরএল

ওপেনস্ট্রিটম্যাপ| ওপেনস্ট্রিটম্যাপের লোগো |
| ওপেনস্ট্রিটম্যাপের প্রধান পাতা |
| সাইটের প্রকার | সহযোগীতার মাধ্যমে মানচিত্র তৈরিকরণ |
| উপলব্ধ | ৯৬টি ভাষা ও ভাষার রূপভেদ |
| মালিক | ওপেনস্ট্রিটম্যাপ সম্প্রদায়। প্রকল্প ওপেনস্ট্রিটম্যাপ ফাউন্ডেশন পরিচালিত। |
| প্রস্তুতকারক | স্টিভ কোস্ট |
| ওয়েবসাইট | openstreetmap.org |
| অ্যালেক্সা অবস্থান | ৬,৬৩৪ (অক্টোবর ২০১৯-এর হিসাব অনুযায়ী) |
| বাণিজ্যিক | না |
| নিবন্ধন | অবদান রাখতে প্রয়োজন, ব্যবহার করতে প্রয়োজন নেই |
| ব্যবহারকারী | ৭৪,৫০,০০০ |
| চালুর তারিখ | ৯ আগস্ট ২০০৪ (2004-08-09) |
| বর্তমান অবস্থা | সক্রিয় (বিস্তারিত) |
| বিষয়বস্তুর লাইসেন্স | ওপেন ডেটাবেস লাইসেন্স |

**ওপেনস্ট্রিটম্যাপ** (**ওএসএম**) হল মুক্ত লাইসেন্সে বিশ্বের সম্পাদনাযোগ্য মানচিত্র তৈরির একটি প্রকল্প। যুক্তরাজ্যে স্টিভ কস্ট ২০০৪ সালে প্রকল্পটি শুরু করেন। ইন্টারনেটের মাধ্যমে অবদানকারীদের অবদানে ওপেনস্ট্রিটম্যাপ সমৃদ্ধ হচ্ছে। মানচিত্রটির উপাত্ত ওপেন ডেটাবেস লাইসেন্সে প্রকাশিত। প্রকল্পটি ইংল্যান্ড ও ওয়েলস-এ নিবন্ধিত একটি অলাভজনক সংস্থা ওপেনস্ট্রীটম্যাপ ফাউন্ডেশন কর্তৃক পরিচালিত হয়।

## ইতিহাস

২০০৯ সালে ওএসএম-এর প্রতিষ্ঠাতা, স্টিভ কোস্ট
২০০৪ সালে স্টিভ কোস্ট এই মানচিত্রটি তৈরি করেন। শুরুতে লক্ষ্য ছিল শুধু মাত্র যুক্তরাজ্যকে এর আওতায় নিয়ে আসা। এরপর নানাভাবে মানচিত্রটিকে সমৃদ্ধ করার চেষ্টা করা হলেও তা নানান কারণে করা সম্ভব হয়নি।

২০০৬ সালের এপ্রিলে, ওপেনস্ট্রিটম্যাপ ফাউন্ডেশন তৈরি করা হয় যাতে সবাই খুব সহজেই এটিকে সমৃদ্ধ করতে পারে, এবং এর মধ্যে থাকা তথ্যগুলো ব্যবহার করতে পারে। ২০০৬ সালের ডিসেম্বরে, ইয়াহু ঘোষণা দেয়, ইয়াহুর এরিয়াল ফোটোগ্রাফিকে সরাসরি ওপেনস্ট্রিটম্যাপে ব্যবহার করা যাবে।

২০০৭ সালের এপ্রিলে, অটোমোটিভ নেভিগেশন ডাটা (এএনডি) নেদারল্যান্ডের পুরো রাস্তা, ভারত ও চায়নার প্রধানমহাসড়কের তথ্য ওপেনস্ট্রিটম্যাপকে দান করে। ২০০৭ সালের জুলাই মাসে প্রথম ওএসএমের আন্তর্জাতিক সম্মেলন অনুষ্ঠিত হয়। এখানে ৯০০০ ব্যবহারকারী, গুগল, ইয়াহু ও মাল্টিম্যাপের মতো প্রতিষ্ঠান উপস্থিত ছিল। ২০০৭ সালের অক্টোবর মাসে, যুক্তরাষ্টের পুরো রাস্তার মানচিত্র ওএসএমে আপলোড করা হয়। ২০০৭ সালের ডিসেম্বরে, অক্সফোর্ড বিশ্ববিদ্যালয় প্রথম তাদের ওয়েবসাইটে ওএসএম ব্যবহার করে।

### বেসরকারি সংস্থাসমূহ

মানবিক ওপেনস্ট্রিটম্যাপ টিম (ইংরেজি: Humanitarian OpenStreetMap Team, এইচওটি) একটি অলাভজনক সংস্থা যা বিশ্বজুড়ে কমিউনিটি ম্যাপিংকে উৎসাহিত করে। এটি সহযোগিতার জন্য ওপেন সোর্স হট টাস্কিং ম্যানেজার তৈরি করেছে এবং ২০১৫ সালের এপ্রিলের নেপাল ভূমিকম্প, ২০১৬ সালের কুমামোটো ভূমিকম্প এবং ২০১৬ সালের ইকুয়েডর ভূমিকম্পের পর ম্যাপিং কার্যক্রমে অবদান রেখেছে। আমেরিকান রেড ক্রস, ডক্টরস উইদাউট বর্ডারস এবং অন্যান্য এনজিও দ্বারা প্রতিষ্ঠিত মিসিং ম্যাপস প্রজেক্ট হট টাস্কিং ম্যানেজার ব্যবহার করে। হাইডেলবার্গ বিশ্ববিদ্যালয় মানবিক উদ্দেশ্যে ম্যাপিংয়ের জন্য বিশ্ববিদ্যালয়ের শিক্ষার্থীদের প্রশিক্ষণের জন্য ডিজাস্টারম্যাপার্স প্রজেক্ট হোস্ট করে। ২০১৪ সালে ইবোলা ছড়িয়ে পড়লে, স্বেচ্ছাসেবকরা মাত্র পাঁচ দিনে গিনিতে ১,০০,০০০ ভবন এবং শত শত মাইল রাস্তা ম্যাপ করেছিল। দারুস সালামের রমণী হুরিয়ার মতো স্থানীয় দলগুলো তাদের কমিউনিটি রেজিলিয়েন্স কর্মসূচিতে ওএসএম ম্যাপিংকে অন্তর্ভুক্ত করে। সান ফ্রান্সিসকো এবং অন্যান্য স্থানের কমিউনিটি ইমার্জেন্সি রেসপন্স টিমগুলো ফায়ার অ্যালার্ম কল বক্স, ঝুঁকি চিহ্ন এবং অন্যান্য প্রাসঙ্গিক বৈশিষ্ট্য সম্পর্কে তথ্য যোগান দিতে ফিল্ড সার্ভে এবং ম্যাপাথন আয়োজন করে।

## তথ্যসূত্র
# প্রাইমা পার্ল
সংক্ষিপ্ত ইউআরএল

| প্রাইমা পার্ল |
| --- |
| প্রাইমা পার্ল জানুয়ারী, ২০১৫ |
| সাধারণ তথ্যাবলী |
| অবস্থা | নির্মাণ সমাপ্ত |
| অবস্থান | ৩১-৪৯ কুইনব্রিজ স্কুয়ার, মেলবোর্ন, ভিক্টোরিয়া (অস্ট্রেলিয়া)  |
| কার্যারম্ভ | ২০১৪ |
| উচ্চতা |
| ছাদ পর্যন্ত | ২৫৪ মি (৮৩৩ ফু) |
| কারিগরি বিবরণ |
| তলার সংখ্যা | ৭২ |
| তলার আয়তন | ১,০২,০০০ মি২ (১১,০০,০০০ ফু২) |
| নকশা ও নির্মাণ |
| প্রধান ঠিকাদার | ব্রুকফিল্ড মাল্টিপ্লেক্স |

**প্রাইমা পার্ল** (এছাড়াও **পার্ল টাওয়ার** এবং **প্রিমা টাওয়ার** নামে পরিচিত) হল একটি আবাসিক উচ্চতম ভবন যেটি অস্ট্রেলিয়ার মেলবোর্ন, ভিক্টোরিয়ার মধ্যে অবস্থিত সাউথ ব্যাংক এক্তিয়ারভুক্ত নির্মাণাধীন অবস্থায় রয়েছে। সমাপ্তির পরে বিল্ডিংটির উচ্চতা ২৫৪ মিটার (৮৩৩ ফুট) উপস্থাপিত হবে; যাতে করে এটা মেলবোর্নের চতুর্থ সর্বোচ্চ ভবন এবং অস্ট্রেলিয়ার পঞ্চম উচ্চতম ভবন হিসেবে মর্যাদা পাবে। এটি ৩ মিটার করে মেলবোর্ন অস্ট্রেলিয়া এবং ছাদ থেকে দ্বিতীয় সর্বোচ্চ ভবন হয়ে নিগম টাওয়ার্স অতিক্রম করবে। ভবনটির ৭২টি আনুভূমিকভাবে ৬৬৭টি এ্যাপার্টমেন্ট গঠন করা হবে।

## তথ্যসূত্র

## বহিঃসংযোগ

* প্রাইমা পার্ল: ওয়েব
* প্রাইমা পার্ল – ইমপোরিজ
# নারী বিগ ব্যাশ লিগ

| মহিলা বিগ ব্যাশ লিগ |
| --- |
| দেশ |  অস্ট্রেলিয়া |
| ব্যবস্থাপক | ক্রিকেট অস্ট্রেলিয়া |
| খেলার ধরন | টুয়েন্টি২০ |
| প্রথম টুর্নামেন্ট | ২০১৫–১৬ |
| শেষ টুর্নামেন্ট | ২০২১–২২ |
| প্রতিযোগিতার ধরন | দ্বৈত রাউন্ড-রবিন ও নক-আউট |
| দলের সংখ্যা | 8 |
| বর্তমান চ্যাম্পিয়ন | পার্থ স্কর্চার্স |
| সর্বাধিক সফল | সিডনি সিক্সার্স, ব্রিসবেন হিট, সিডনি থান্ডার – (প্রত্যেকে ২টি করে শিরোপা) |
| সর্বাধিক রান | বেথ মুনি (৩,১২৭) |
| সর্বাধিক উইকেট | মলি স্ট্রানো (১০৪) |
| টিভি | সেভেন নেটওয়ার্ক ফক্স ক্রিকেট |
|  *২০২২–২৩ মহিলা বিগ ব্যাশ লিগ* |

| টুর্নামেন্ট |
| --- |
| * ২০১৫-১৬
* ২০১৬-১৭
* ২০১৭-১৮
* ২০১৮-১৯
* ২০১৯-২০
* ২০২০-২১
* ২০২১-২২
* ২০২২-২৩
 |

**মহিলা বিগ ব্যাশ লিগ** (*WBBL* নামে পরিচিত এবং, স্পনসরশিপের কারণে, **ওয়েবার WBBL**) হল অস্ট্রেলিয়ান মহিলাদের ঘরোয়া টি-টোয়েন্টি ক্রিকেট প্রতিযোগিতা।

## ইতিহাস

২০১৪ সালের প্রথম দিকে, ইন্ডিয়ান প্রিমিয়ার লিগের ফ্র্যাঞ্চাইজি মডেলের উপর ভিত্তি করে একটি আন্তর্জাতিক মহিলা টি-টোয়েন্টি প্রতিযোগিতার গঠন ঘোষণা করা হয়েছিল।

## দলসমূহ

পার্থ স্কর্চার্সঅ্যাডিলেড স্ট্রাইকার্সব্রিসবেন হিটহোবার্ট হারিকেন্সমেলবোর্ন রেনেগেডসমেলবোর্ন স্টার্সসিডনি সিক্সার্সসিডনি থান্ডার Location of WBBL teams

| দল | অবস্থান | হোম গ্রাউন্ড | ধারণক্ষমতা | কোচ | ক্যাপ্টেন | শিরোপা জয় |
| --- | --- | --- | --- | --- | --- | --- |
|  | **অ্যাডিলেড স্ট্রাইকার্স** | উত্তর অ্যাডিলেড, দক্ষিণ অস্ট্রেলিয়া | কারেন রল্টন ওভাল | ৫,০০০ | লিউক উইলিয়ামস | তাহলিয়া ম্যাকগ্রাথ | ০ |
|  | **ব্রিসবেন হিট** | অ্যালবিয়ন, কুইন্সল্যান্ড | অ্যালান বর্ডার ফিল্ড | ৬,৫০০ | অ্যাশলে নফকে | জেস জোনাসেন | ২ |
|  | **হোবার্ট হারিকেন্স** | বেলেরিভ, তাসমানিয়া | বেলেরিভ ওভাল | ১৬,২০০ | স্যালিয়ান ব্রিগস | র‌্যাচেল প্রিস্ট | ০ |
|  | **মেলবোর্ন রেনেগেডস** | সেন্ট কিলডা, ভিক্টোরিয়া | সিটিপাওয়ার সেন্টার | ৭,০০০ | সাইমন হেলমট | সোফি মোলিনাক্স | ০ |
|  | **মেলবোর্ন স্টার্স** | সেন্ট কিলডা, ভিক্টোরিয়া | সিটিপাওয়ার সেন্টার | ৭,০০০ | জারাদ লঘম্যান | মেগ ল্যানিং | ০ |
|  | **পার্থ স্কর্চার্স** | পূর্ব পার্থ, পশ্চিম অস্ট্রেলিয়া | ওয়াকা গ্রাউন্ড | ২৪,৫০০ | শেলি নিটস্কে | সোফি ডিভাইন | ১ |
|  | **সিডনি সিক্সার্স** | মুর পার্ক, নিউ সাউথ ওয়েলস | নর্থ সিডনি ওভাল | ১৬,০০০ | বেন সোয়ার | এলিসি পেরি | ২ |
|  | **সিডনি থান্ডার** | সিডনি অলিম্পিক পার্ক, নিউ সাউথ ওয়েলস | ব্ল্যাকটাউন আইএসপি ওভাল | ১০,০০০ | ট্রেভর গ্রিফিন | রসিয়েল হেইনেস | ২ |

## আরো দেখুন

* ক্রিকেট অস্ট্রেলিয়া
* অস্ট্রেলিয়া জাতীয় মহিলা ক্রিকেট দল

## তথ্যসূত্র